Z Á P I S N I C A

**zo zasadnutia Rady školy ZŠ Tlmače, konaného dňa 29. 11. 2021**

**Miesto a čas konania :**  ZOOM- konferencia, o 17,00 hod.

Prítomných: 7 členov

**Hostia :** Mgr. Helena Barátová – riaditeľka školy

**Program :**

1. Otvorenie
2. Prerokovanie nového Školského poriadku
3. Správa o výchovno-vzdelávacej činnosti a   
   jej výsledkoch za šk. rok 2020/2021
4. Aktuálne informácie o chode školy
5. Diskusia
6. Záver
7. Predsedníčka RaŠ Mgr. Nichtová otvorila zasadnutie a oboznámila prítomných s jeho programom.
8. Mgr. Nichtová uviedla, že členovia RaŠ dostali spolu s  pozvánkou na zasadnutie aj materiál na preštudovanie a pripomienkovanie (nový Školský poriadok, Správu o výchovno-vzdelávacej činnosti a jej výsledkoch za školský rok 2020/2021) . Školský poriadok pripomienkovali rodičia, žiaci jednotlivých tried, Rodičovská rada a členovia Rady školy. Pripomienky, ktoré boli akceptované vedením školy boli zapracované do nového Školského poriadku a tie, ktoré nebolo možné akceptovať boli vedením školy rodičom odôvodnené. Pedagogická rada nový Školský poriadok odsúhlasila na svojom zasadnutí 25.11.2021 jednohlasne. Mgr. J. Nichtová vyzvala členov RaŠ, aby sa vyjadrili ku školskému poriadku. Prítomní členovia nemali k prepracovanému Školskému poriadku pripomienky a preto Mgr. J. Nichtová pristúpila k  hlasovaniu.

**Uznesenie :**

RaŠ schvaľuje nový Školský poriadok, ktorý nadobúda účinnosť od 1.12.2021. Školský poriadok bude zverejnený na webovej stránke školy.

Za : 7 Proti : 0 Zdržal sa : 0

1. Mgr. J. Nichtová informovala členov RaŠ o zverejnenej Správe o výchovno-vzdelávacej činnosti a jej výsledkoch za školský rok 2020/2021, s ktorou sa členovia mali možnosť oboznámiť na webovej stránke školy a pripraviť si pripomienky a otázky na pani riaditeľku Mgr. H. Barátovú. Pani riaditeľka vyzdvihla hlavne úspechy detí, ktoré sa aj napriek ťažkému obdobiu zapojili do množstva súťaží a sú vizitkou dobrého mena našej školy. RŠ sa ďalej vyjadrila k voľno-časovým aktivitám. Krúžková činnosť bola na začiatku spustená, ale po zhoršení pandemickej situácie sa nevykonávala. Finančné prostriedky z krúžkovej činnosti boli použité na zakúpenie dezinfekcie, rukavíc, rúšok a respirátorov. Členovia RaŠ nemali k správe žiadne výhrady a pristúpili k hlasovaniu.

**Uznesenie :**

RaŠ schvaľuje Správu o výchovno-vzdelávacej činnosti a jej výsledkoch za školský rok 2020/2021. Správa je zverejnená na webovej stránke školy.

Za : 7 Proti : 0 Zdržal sa : 0

1. Mgr. J. Nichtová informovala o  olympiádach, ktoré prebiehajú online. Prebehla Geografická olympiáda, Olympiáda z anglického jazyka a chystá sa Dejepisná olympiáda.
2. **Diskusia :**

Mgr. Veronika Árendášová – položila otázku vedúcej školskej jedálne pani A. Hruškovej ohľadne odhlasovania detí z obedov deň vopred. Nie vždy si môže prísť rodič obed vyzdvihnúť, a preto by uvítali možnosť odhlasovať deti z obeda do 7:00 hodiny ráno. Pani Hrušková vysvetlila, že to nie je možné, keďže má tovar objednaný týždeň dopredu a ráno sa začína variť už o 6:30 h. Obed je o siedmej už v príprave, preto je potrebné prísť si v ten deň obed vyzdvihnúť.

Mgr. Jana Nichtová - informovala členov Rady školy o novom vzorovom štatúte pre Rady školy, ktoré vypracovala Komora slovenských učiteľov a upozornila na jeho niektoré body, ktoré by sme mohli doplniť aj do nášho štatútu, napríklad hlasovanie cez elektronickú poštu „per rollam“ Vzorový štatút pošle členom RaŠ na preštudovanie do budúceho stretnutia, na ktorom by sme sa dohodli, ktoré body doplníme do nášho štatútu.

Mgr. Ing. Daniela Chovanová – povedala, že stretnutie, aj keď na 15 minút a vypočutie názoru iného je vždy lepšie ako to riešiť cez elektronickú komunikáciu.

**8)** Po vyčerpaní programu Mgr. Nichtová ukončila zasadnutie a poďakovala všetkým prítomným za účasť.

V Tlmačoch dňa 29.11. 2021

Zapísala: Mgr. E. Majzlíková